<strong>Bya Ruth Anderah.</strong>

<a href="http://www.dembefm.ug/wp-content/uploads/WhatsApp-Image-2018-05-08-at-12.21.19-PM.jpeg"><img class="alignnone size-medium wp-image-33039" src="http://www.dembefm.ug/wp-content/uploads/WhatsApp-Image-2018-05-08-at-12.21.19-PM-300x169.jpeg" alt="" width="300" height="169" /></a>

Ssentebe w’akakiiko akanonyereza ku mivuyo gy’etaka nga ono ye mulamuuzi <strong>Catherine Bamugemereirwe </strong>akirambise nga bwebatalina gwebagenda kubikkirira newankubadde okuzibira kuliiso nga banonyereza ku nsonga z'ebyetaka.

Ono okwogera bino abadde agulawo olutuula akakiiko mwekasisinkanidde minister w’ebyetaka <strong>Betty Amongi </strong>eyabadde agaanye okukasisikana.

Kati mukwogera <strong>Bamugemereirwe </strong>agambye nti bbo nga akakiiko bakiriza nti buli muntu ali wansi w'amateeka, era nga bagoberera demosiya kale nga mpaawo muntu gwebatayinza kuyita.

Mukutandika munamateeka w’akakiiko kano omukulu  <span class="st"><em>Ebert Byenkya</em>,</span> atandiise  nakusaba minister ono alambike obuyinza bwalina nga minister, nga kwogasse n’okumanya engeri gyeyatuuka okweyingiza mu nsonga z’etaka elyali elyabayindi.

Mungeri yeemu minister era atereddwa ku ninga anyonyole company <strong>AMOBET</strong> gyadukanya ne mugandawe, nga bano gyebakozesa okunyaga etaka lyabantu omuli nelyogerwako wano e kololo  ku polot 29 acacia avenue

Kyoka omulamuzi Bamugemereirwe atabukidde minister nga agamba nti ebiwandiko ebiriwo biraga nti ono yagenda mu kakiiko akadukanya etaka ly'abayindi naasabayo etaka lino , era waayita enaku 2 zokka minister naawebwa olukusa, kyoka nga naye minister ku lukiiko luno atuulako.

Kati wano minister waasinzidde n'agamba nti omukyala ono yandiba nga akozesa obuyinzaabwe nga minister okudukanya compani ye.