&nbsp;

Poliisi mu disitulikiti ye Lwengo eriko omusajja ow’emyaka 28 gwewonyezza okugajambulwa abatuuze oluvanyuma lw’okukwatibwa lubona nga abba emmwanyi okuva mu musiri gw’omu ku batuuze.

Kuraish Ssegawa y’awonye amagombe bwakwatiddwa nga anoga emmwanyi okuva mu musiri gwa  Anthony Luwaga.

Abatuuze olumuguddeko ekiyiifuyifu n’alajana nga bwabadde anoonya ssente z’okugulira omukyaala enyama ya ssekukulu era n’asaba okusonyiyibwa.

Omwogezi wa poliisi mu bitundu bino Noah Sserunjoji akakasizza kino wabula n’alabula abantu obutaddamu kutwalira mateeka mu ngalo.