Akakiiko akataba abakulembeze b’amadiini agenjawulo wano mu Uganda kasekeredde pulezidenti Yoweri Museveni olw’okulengezza dibeeti y’abesimbyewo ku bwa pulezidenti gyatetabyemu.

&nbsp;

Olunaku olw’eggulo bweyabadde ayogerako eri bannamawulire mu makage e Rakitula, pulezidenti Museveni y’ategezezza nga dibeeti eno bw’efanana eyamasomero ga Secondary kale nga teyalabyemu makulu kugyetabamu.

Museveni agamba okukubaganya ebirowoozo kuno kwakoperwa kuva mu Amerika ye by’atakkiririzamu.

&nbsp;

Kati ssabawandiisi w’akakiiko kano Joshua Kitakule agamba pulezidenti nga omuntu omulala yenna alina eddembe okuwa endowooza ye.

&nbsp;

Ye agamba okukubaganya ebirowoozo kuno kwabadde kwamulembe ddala kale bannayuganda basuubire dibeeti endaga ez’ekikula kino.