<em><strong>Bya Ritah Kemigisa ne Ivan Ssenabulya</strong></em>

Ssentebbe owa <strong><em>African Union Commission</em></strong> <strong>Moussa Faki Mahamat </strong>avumiridde obw’egugungo obugenda mu maaso mu gwanga lya, <strong>South Africa </strong>nga bannansi balumba okukuba nokubba amadduuka gabagwira.

Mu kiwandiiko ekifulumiziddwa omwogezi wakakiiko kano, <strong>Ebba Kalondo</strong> agambye nti bagala ebikolwa bino bikome.

Kati ekibiina ekitaba amawanga ga Africa kino, kyagala gavumenti mu gwanga lino evunane bonna, abli emabega webikolwa bino.

Wabula ssentebbe <strong>Mahamat </strong>yeyamye nti baakwongera okuwagira egwanga lya South Africa okutebenkera.

Mungeri yeemu ekibiina ekiddukanya omuzannyo gwomupiira mu gwanga lya Zambia, ekya <strong>Football Association of Zambia</strong>, kisazizaamu omupiira ogwomukwano gwebababde bagenda okuzannya ne<strong> South Africa</strong> ku Lwomukaaga luno mu kibuga ekikulu <strong>Lusaka</strong>.

Kino kidiridde embeera egenda mu South Africa, nga banansi begugunga, n’okulumba abagwira mu <strong>South Africa</strong>.

Bino webijidde nga nabantu ku mikutu muyunga bantu mu Zambia, babadde babanja nti omupiira guno wakati wa <strong>Chipolopolo</strong> ne <strong>Bafana Bafana</strong> gusazinbwemu, okulaga obutali bumativu, olwaba-South Africa.

Kati gavumenti ya Zambia era ewabudde ba dereva be mmotoka ennee ezebyamaguzi, okujira nga balindako okugenda mu South Africa okutuusa embeera lwenadda mu nteeko.

Minisita webyentambula <strong>Mutotwe Kafwaya</strong>, asabye naabo abali munda mu South Africa, okusimba mmotoka zaabwe mu bifo weziyinza okubeera obulungi.