<em><strong>Bya Kato Joseph.</strong></em>

Police wano mu Kampala etegeezeza nga amajje ge gwanga aga <strong>UPDF</strong> bwegatandise okukolagana ne police mu kulwanyisa abatemu abakozesa emundu n’amajambiya ebeeyongedde mu Kampala, kale nga eno ye nsonga lwaki amajje ebiseera bino mangi ku police ezenjawulo.

Twogedeko n’ayogerera police mu Kampala n’emiriraano <strong>Luke Owoyesigyire</strong> naagamba nti bano batandise okukola potolo ne police, era nga bannayuganda tebagwana kubeekanga.

Ono agamba nti okusalawo okukoa kino kyadirira omukulemebeze we gwanga okubalagira okukwatagana bagatte amaanyi okulaba nga emirembe gidda mu gwanga lyonna.

Wabula ono agambye nti bano bakuddayo mu nkambi zaabwe , singa abaserikale abakuuma byalo (LDU) banaamala okutendekebwa.