Entiisa ebuutikidde ku kyaalo Kyakadaali mu gombolola ye Kitenga Mubende,omwana bw’agudde mu luzzi n’afirawo.

Omwana afudde ye Justine Nakaweesi wa myaka munaana

Nakaweesi abadde ne banne basatu  nga bagenze okusena amazzi wabula ono mu kusena aseeredde  n’agwa mu luzzi.

Banne badduse mangu okuyita taata waabwe Joseph Serugo n’abatuuze kyokka nga basanze omwana ono amaze okufa

Akulira ba mbega ba poliisi e Mubende Charles Ndamanyire ategeezezza nga bwebanyuluddeyo omulambo n’alabula abazadde ku kulagajjalira abaana