Bya Sadati Mbogo

<a href="http://dembefm.ug/wp-content/uploads/Accident.jpg"><img class="alignnone size-medium wp-image-26910" src="http://dembefm.ug/wp-content/uploads/Accident-300x224.jpg" alt="" width="300" height="224" /></a>

Police y'ebidduka e Mpigi eriko ddereeva w'emotoka gweyigga oluvanyuma lwokukola akabenje akasse abantu babiri amakya ga leero mu nkuba etonnya.

Ayiggibwa ye Manisuuli Mugalu abadde avuga mmotoka ekika kya forward ey'omusenyu namba <strong>UAX 379/U</strong> etomereganye ne Lorry Isuzu namba <strong>UBA 208/R</strong> mu kibira ky'e Mpanga okumpi n'aka tawuni ke Kalagala ku luguudo oluva e Kampala okudda e Masaka mu district y'e Mpigi.

Akulira police y'ebidduka mu kitundu kya Katonga, <strong>Ruth Kyobutungyi </strong>agambye nti abantu abalala 3 balumiziddwa nebatwalibwa mu ddwaliro lya Double Cure e Mpigi ate abafudde n'abamenya nga <strong>Katende Andrew</strong> ne <strong>Namukwaya Mary Gorreth</strong> ngemirambo gyabwe jitwaliddwa mu gwanika e Gombe.

Okunonyereza kulaze nti akabenje kavudde ku kuvugisa kimaama n'okuseerera kwoluguudo.