<em><strong>Bya Ben Jumbe</strong></em>

Ekitongole eky’omusalaba omumyufu ekya <strong>Uganda Red Cross</strong> kitegeezeza nga bwekyetegese okuwereza obuyambi bwonna obwetagusa eri abantu nadala  e Kabowa wano mu Rubaga division eri abantu abaalumbiddwa ekirwadde kya Cholera.

Kinajukirwa nti olunaku lw'eggulo minisitule  ekola ku by'obulamu yakakasiza nti waliwo abantu 8 abakuumidwako eriiso , nga bateberezebwa okubeera  n'ekirwadde kino, kyoka nga babiri okunonyereza okusooka kulaze nti kituufu balwadde.

Twogedeko naayogerera ekitongole kino <strong>Irene Nakasiita  </strong>naagamba nti bagenda okusindika abakugu baabwe okusomesa abantu naddala mu bitundu omusuubirwa okulumbwa ekirwadde kino ku butya bwebayinza okwewala ekirwadde kino.

<strong> </strong>