<a href="http://dembefm.ug/wp-content/uploads/sadaaka.jpg"><img class="alignnone size-full wp-image-27929" src="http://dembefm.ug/wp-content/uploads/sadaaka.jpg" alt="" width="299" height="168" /></a>

<strong>Bya Sam Ssebuliba</strong>

Poliisi erabudde nga ekisaddaaka bantu  bwekisitudde buto mu bitundu by’eggwanga ebyenjawulo.

Kino kiddiridde poliisi okugwa mu mitwe gy’abantu 2 wamu n’ekiwuduwudu mu maka g’omusamize ssetimba Muyanja omutuuze mu gombolola ye  Kamira mu disitulikiti ye Luweero ate nga waliwo n’omulambo omulala ogwasangiddwa mu disitulikiti ye Butambala.

Omwogezi wa poliisi mu ggwanga Assan Kasingye ategezezza bannamawulire nti ekisaddaaka bantu kibaluseewo buto nga era abasamize bebakiri emabega.

Kasingye agamba bakwataganye n’ekibiina ekigatta abasamize mu ggwanga ekya Uganda n’eddagala lyayo okuyigga banaabwe abasaddaaka abantu.