Omukulembeze w’eggwanga Yoweri Museveni atendereza omulimu ogwakolebwa eyali omukulembeze w’eggwanga lya Tanzania Muwalimu Julius Nyerere mu kuwagira abayeekera abali balwanyisa obukulembeze bwa nakyemalira Idi Dada.

Museveni okusiima kuno yakukoze mu kuziika omugenzi Johnson Nyinondi eyayamba ekibiina kya FRONASA, mu kulwanyisa Amin.

Mu kwogerako eri abafiirwa Pulezidenti Museveni yagambye nti bannansi ba Yuganda tebayinza kwerabira omulimu gwa Nyerere mu kuleeta emirembe mu ggwanga.

Museveni agambye nti obuyambi bwa Nyerere, gwe musingi Uganda ya leero kweyimiridde.