<em><strong>Bya Gertrude Mutyaba</strong></em>

Minister omubeezi avunaanyizibwa ku bavubuka n’abaana <strong>Owek. Florence Nakiwala Kiyingi</strong> agguddewo ekizimbe abavubuka abalina obulwadde bwa mukenenya webagenda okutendekebwanga eby’emikono okubazaamu amaanyi.

Nakiwala asinzidde ku Uganda Cares e Masaka mu kujaguza olunaku lwa mukenenya nagamba nti abavubuka bangi balemererwa okuguminkiriza nebeegatta mu bikolwa eby’omukwano, nebalwala nebagwamu ne ssuubi.

Akulira Uganda Cares mu bendo-bendo lya Masaka <strong>Dr Suleiman Kawooya</strong> agambye nti akawuka ka mukenenya mu district ye Masaka keyongedde nnyo okuva ku bitundu 7% okudda <strong>10.7%</strong> mu bbanga eryomwaka ogumu.

Dr Kawooya akubye omulanga nti waandibaddewo ekisakaate ky’abasajja okubasomesa ku butya bwebayinza okwekomako ku bwenzi.