<a href="http://dembefm.ug/wp-content/uploads/Dr-Edward-SSali1.jpg"><img class="alignnone size-medium wp-image-5907" alt="Dr Edward SSali" src="http://dembefm.ug/wp-content/uploads/Dr-Edward-SSali1-300x139.jpg" width="300" height="139" /></a>

Omusawo amanyiddwa mu kujanjaba  abakyala  Dr Edward Tamale Ssali ebyokuviirako omukyala gwebalongoosa okufa abyeganye.

Ono avunanibwa kuvaako kufa kwa  Mercy Ayiru eyamufaako mu ddwaliro lye e Bukoto.

Ono era aganye okukuba ebilayiro nga ali mu kooti era nategeeza nga omukyala ono bweyamwekenenya oluvanyuma lw’okumulongoosa nga ali bulungi.

Agamba ab’enganda z’omugenzi ono bakiriza omuntu wabwe alongosebwe wano mu Uganda mu kifo ky’okutwalibwa e Nairobi gyaaba alongosebwa.

Wabula akkiriza nga omusawo eyasonseka omulwadde oluseke okumusanyalaza bwe yandiba nga yakola ensobi  ekyavirako omulwadde ono okufa.

Ono byonna abyejemu bwategezezza nga omusawo eyasanyalaza omulwadde n’eyamulongoosa bweyali akimanyi nti  bakugu ku kyebakola kale nga ye tabiliimu.

Dr. Ssali, Rafique Parker ne  Dr.Kirya bavunanibwa kulagajalira  Ayiru, gwebalongoosa mu 2010 naafa.