<em><strong>Bya Ruth Anderah.</strong></em>

Kooti ewozesa abalyake esingisizza munamateeka <strong>Bob Kasango</strong> omusango gw’okubulankanya ensimbi z'omuwi w'omusolo, kko n'okugingirira ebiwandiiko bya kooti  naanyaga ensimbi obuwumbi <strong>15</strong>  okuva mu ministry ekola ku nsonga z'abakozi nga zino zaali zakusasula kasiimo kabakozi abaawumula<strong>.</strong>

Omulamuzi aguli mu mitambo <strong>Margret Tibulya</strong> agambye nti Kasango  yeekweka mu company  eya  <strong>Hall and partners</strong>  nabaako ebiwandiiko byeyatwala mu ministry eno nga alimba nga bweyali awozezza emisango  gy’abaali abakozi <strong>6,340</strong> okuviira dala mu mwaka 1998 kale nga yeetaga nsimbi kyoka nga kino tekyali kituufu.

Ono kyazuuka nga erinya lya company gyagamba nti gyakulira ly’alabikira ku lukalala lw'abaali bagenda okusasulwa,kyoka nga mpaawo kyamaanyi kyebaali bakoze.

Kati omulamuzi era akizudde nga ono yalina ekobaane nebanne abalala mu ministry eno okwali eyali omuwandiisi owenkalakalira Jimmy Lwamafa,  omubazi w’ebitabo <strong>Christopher Obey</strong>  neyali akola ku by’akasiiamo Kiwanuka Kunsa okubba ensimbi zino, kati bano nabo basingisi ddwa emisango, balinze kibonerezo.