Ab’obuyinza mu bitundu bye Kawempe bategeezezza ng’omugotteko okweyongera mu kitundu kino bwekiviriddeko obumenyi bw’amateeka okweyongera.

Emisango omuli okukuba obutayimbwa, obubbi, okukwata abakyala, gyeyongedde nyo e Kawempe naddala mu bitundu omuli Kalerwe, Kyebando n’ebirala ekitadde obulamu bw’abatuuze mu katyabaaga.

Okusinzira ku ssentebe wa LC 1 mu Ssebina Zone Jafari Ssengendo , abavubuka abakeera okuzanya zaala olw’ebbula ly’emirimu ate batuula butuuzi.

Sengendo agambye nti abavubuka bano basinga kukungaanira ku luguudo lwa Northern bypass naddala mu biseera eby’ekiro olwo nebatigomya abantu.