<em><strong>Bya Shamim Nateebwa</strong></em>

Poliisi gwe yakubye amaasi apokyeza mu ddwaliro e Mulago.

Nicholas Mamani owemyaka 24, ow’e Katanabirwa mu disitulikiti ye Kyankwanzi amasasi gaamukwata mu bisambi byombi nga kati ali mu bulumi obutagambika.

Kino kyadiridde akanyolagano akabaddewo, poliisi bweyabadde  etaasa omusajja aba Boda boda gwebakutte ngateberezebwa okubeera omubbi wa pikipiki, wabula poliisi okuva e Kyankwanzi okukakanya embeera yakubye amasasai agaamukutte.

Ono agamba nti yasokedde mu ddwaliro e Kyankwanzi abaamusindise e Mulago okumuggyamu essasi eryabadde liremedde mu kisambi.

Akulira poliisi y’e Kyankwanzi SP Odokonyero ategezzza ngomuserikale eyakubye amasasi agaakwasizza Mamani bwakwatiddwa ng’okunonyereza bwekugenda mu maaso.