Olukiiko tabamiruka olwekibiina kya liberal democratic trasperancy olutudde olwaleero lugobye Al hajji Nasser Ntegge Sebaggala ku bukulembeze bw’ekibiina ekyo.

Bano balonze Abdnoor Kigunddu okudda mu bigere bye.

Henry Walulya naye alondedwa okumyuka ate yye Zaidi Mukasa kati ye ssabawandiisi.

Bw’abadde ayogerako nebanamawulire oluvanyuma lw’olukungana luno, Ssabawandisi w’ekibiina Zaidi Mukasa agambye nti Alhaji sebaggala agobeddwa oluvanyuma lw’okulemererwa okugoberera amateeka wamu n’okulemererwa okutuukiriza ebigendererwa by’ekibiina.

Ye pulezidenti omuggya Abdnoor Kigundu agambye nti ky’agenda okusimbako enyo essira kwekuwandika ba memba abapya.