<a href="http://dembefm.ug/wp-content/uploads/balamazi.jpg"><img class="alignnone size-full wp-image-27352" src="http://dembefm.ug/wp-content/uploads/balamazi.jpg" alt="" width="595" height="400" /></a>

Bya Gertrude Mutyaba

Abalamazi okuva e Tanzania abaafunye akabenje olunaku olweggulo basiibuddwa okuva mu ddwaliro e Masaka nebeeyongerayo e Namugongo.

Okusinziira ku mukwanaganya w’emirimu mu ddwaliro ekkulu e Masaka <strong>Ereazer Mugisha</strong> agamba nti baakoze ekisobika okuwa obujanjabi abalamazi bano olw’obwetaavu bwebaabadde nabwo obw’okugenda okujjukira eyali president wa Tanzania <strong>Julius Nyerere</strong> asuubirwa okulangirirwa mu lubu lw’abeesiimi.

<strong>Mugisha</strong> atubuulidde nti abalamazi bano baafunye emmotoka endala eyabongeddeyo e Kampala nga abaabadde bakoseddwa ennyo baabategeezezza nga bwebagenda okubatwala mu malwaliro ge Kampala.

&nbsp;

Ku lunaku olwa Monday essaawa 6:30 akawungeezi, bus eyeekika kya Falcon number <strong>T967-BTA </strong>yafunye akabenje oluvannyuma lwa buleki ezigambibwa nti zaabadde zikutuse ekyaviiriddeko bus okuyiringita akaserengeto neyeerindiggula ekigwo era okukakkana nga abalamazi 27 nga balumiziddwa.