Bya Shamim Nateebwa

Empologoma ya Buganda Ssabasajja Kabaka Ronald Muwenda Mutebi II, asiimye okukuliza emikolo gya Bulungibwansi n'olunaku lwa gavumenti ez’ebitundu mu ssaza ly'e <strong>Busiro</strong> egy’omwaka gwa 2020.

Kino kiddiridde essaza lino okunywa mu malala akendo mu nzirukanya n'entambuza y'emirimu bubonero 65%.

Omumyuka wa Katikkiro owokubiri, nga ye muwanika wa Buganda, <strong>Owek. Robert Waggwa Nsibirwa</strong> yalangiridde kino bweyabadde awa ebyavudde mu alipoota eyakoleddwa olukiiko okuva mu minisitule ya gavumenti ez’ebitundu e Mmengo olumaze ekiseera nga lutalaaga amasaza okulaba emirimu bwegitambula.

Busiro yeyasinze amasaza amalala 17 mu kuvuganya kuno.

<strong>Kyadondo</strong> yakutte kyakubiri n’obuboinero <strong>63%</strong>, <strong>Kyaggwe 61%</strong>, <strong>Butambala 58%,</strong> namalala.

Ate amasasaza agasinze okukola obuli kuliko <strong>Ssese 14.5%, Buvuma 10%</strong>, atenga <strong>Buweekula </strong>yafunye <strong>9%</strong>.