Bya Damalie Mukahye

Abantu 5 bafiriddewo mbulaga mu kabenje akagudde ku luguudo oluva e Kampala okudda e Gulu.

Okusinziira ku muwogezi wa poliisi yebidduka mu gwanga, Charles Ssebambulidde akabenje kano kagudde ku kyalo <strong>Wakisanyi</strong> okumpi nomugga Kafu mu district ye Kiryandongo.

Bus namba <strong>UAQ 045/O</strong> ebadde ekubyeko abasabaze ebadde edda e Gulu eyambalaganye ne mmotoka kika kya <strong>Prado</strong> <strong>UAY 727/Q</strong> bwenyi ku bwenyi, ebadde eva e Gulu okudda e Kampala.

Ssebambulidde ategezeza nti Prado ebadde egezaako okuyisa aemmtoka 3 ezibadde mu maaso, kwetomeregana ne Bus.

Abantu 5 ku 6 ababadde mu Prado bafudde.

Abafudde kubaddeko <strong>Suubi Irumba Robert</strong> owe Kireka, <strong>Moses Mukwaya</strong> owe Njeru, <strong>Ronald Twebembeire</strong> omusirikale wa poliisi nabalala.

Ate emirambo gyabalala abatanaba kutegerekeka jitwaliddwa mu ddwaliro e Kiryandongo.