<em><strong>Bya Ritah Kemigisa</strong></em>

Abantu 8 bebafiridde mu kabenje akalala akagudde ku kyalo <strong>Nawantumbi </strong>ku luguudo oluva e Jinja okudda e Kamuli.

Abantu abalala 9 bebalumiziddwa oluvanyuma lwa taxi <strong>UAZ 861/J</strong> ebadde eva e Jinja okwabika omupiira netomera owa pikipiki ebaddeo abantu 2.

Ababadde ku pikipiki eno bafiriddewo mbulaga, nababadde mu taxi 6 nebafa.

Mmotoka eno oluvanyuma etomedde omutima gwamasanyalaze.

Aberabiddeko bategezezza ngomugoba wa taxi bwabadde addukira ku misinde gyakaweewo.

Omwogezi wa poliisi mu Busoga North, <strong>Michael Kasadha </strong>akakasizza akabenje kano, ngabalumiiziddwa bawereddwa ebitanda mu ddwaliro ekkulu e Kamuli gyebafunira obujanjabi.

Kano kekamu ku bubenje obwabadde mu bitundu bya Busoga ku lunnaku lumu, omufiriddemu abantu abali mu 18.