[caption id="attachment_22600" align="alignleft" width="275"]<a href="http://dembefm.ug/wp-content/uploads/Nakasero-1.jpg"><img class="size-full wp-image-22600" src="http://dembefm.ug/wp-content/uploads/Nakasero-1.jpg" alt="File Photo: Bakyala nga bakoora mu Kataale e'Nakasero" width="275" height="184" /></a> File Photo: Bakyala nga bakoora mu Kataale e'Nakasero[/caption]

Kkooti enkulu mu Kampala eyongezezzaayo  ekiragiro ekikugira okumenya akatale ke Nakasero, era n’eragira akatale kano obutamenyebwa okutuusa nga 16 November  2015.

Ekiragiro kino ekiyisiddwa  omuwandiisi wa kkooti  Michael Otto era kigaana ne gavumenti okuwa ekiwayi  kya Nakasero Market Sitting Vendors and Traders LTD ekikulembeerwa George William Kakooza liizi  ya katale okutuusa  nga November 16 omulamuzi  Esta Nambayo lw’anawa ekiragiro ekirala.

Kino kiddiridde abasubuuzi abegattira mu kibiina kya Nakasero Market Sitting tenants LTD   ekikulemberwa  omuky.  Faridah Cissy okugenda mu kkooti  nga bawakanya obukulembeze bwa Kakooza kyokka nga gavumenti ebadde mu nteekateeka yakuwa ekiwayi ekikulembeerwa Kakooza liizi oluvanyuma lw’okutuukiriza ebisaanyizo  ebyabasabwa omuli okusasula ssente akawumbi 1 n’obukadde 800.

Nansubuga yagenda mu kkooti n’ekiwayi kyakulembera ng’agamba nti bebanansangwawo ba katale era abakatandiikawo nga okuwa Kakooza liizi gwebamanyi ng’omugwira kubeera kubayisaamu maaso.

Kuno baagattako nti singa Kakooza aweebwa liizi boolekedde okujjibwamu ate  bazze basikira ba nyabwe ne bajjajja bwe abatandikawo akatale.