Bya Ruth Anderah

Munabyafuzi <strong>Moses Bigirwa</strong> okuva mu kibiina kya DP asindikiddwa ku alimanda mu kkomera e Luzira oluvanyuma lwokulabikako mu kooti ya Law Development Center ku misango gyokusasanya amwulire agobulimba.

Kigambibwa nti Bigirwa yatatana gavumenti nga bweyategeeza nti erina olukwe okutemula omubaka wa Kyaddondo East <strong>Robert Kyagulanyi Sentamu</strong> amanyiddwa nga Bobi Wine.

Bigirwa  kinajjukirwa nti yakwatibwa nga December 29<sup>th</sup>  2018 bweyali ava ku rwadio emu e Bwaise.

Okusinziira ku ludda oluwaabi ebigambo bya Bigirwa byali bikuma omuliro mu bantu.

Wabula ono emisango agyegaanye mu maaso gomulamuzi wa LDC owe daala erisooka <strong>Roseline Nsenge</strong>.

Kati aziddwayo ku alimanda e Luzira okutukira ddala nga January 9<sup>th</sup> lwanasaba okweyimirirwa.