<a href="http://dembefm.ug/wp-content/uploads/bbomu-1.jpg"><img class="wp-image-27460 aligncenter" src="http://dembefm.ug/wp-content/uploads/bbomu-1.jpg" alt="" width="588" height="329" /></a>

Bya Magembe ssabbiiti

E Mubende abaana bana bali bubi oluvanyuma lw’ekiteberezebwa okubeera bbomu okubwatukira mu ffumbiro gyebabadde batudde.

Enjego eno ebadde ku kyalo Kikoona-Kyapatagi mu municipaali ye Mubende nga era abaana b’amujaasi mu mu nkambi y’abaaliko obukosefu ku mibiri gyaabwe eya Mubende Rehabilitation Center Staff Sergeant Charles Kakooza Maama waabwe ye Resty.Nagujja

Abazadde bano bategeezeza nti baludde mu kifo kino kyokka kibewunyisiza okulaba okubwatuka kuno mu kiyungu kyabwe.

Atwala police post yo ku Highway Mubende Cadet ASP Obu Franco agambye nti bakwataganye n’amaggye okunonyereza ekika kya Bbomu eno era ebipapajjo bitwaaliddwa mu bakuggu okubyekenenya.

Abaana abali mu ddwaliro kuliko <strong>Tadeo Katongole</strong> w’amyaka munaana, <strong>Reagan Ssempijja</strong> emyaka musanvu, <strong>Lilian Nabakooza</strong> ow’emyaka  etaano ne <strong>Lydia Mukisa</strong> nga w’amyaka ebbiri.