Kkooti enkulu eragidde gavumenti n’abasawo b’eddwaliro ly’e Mulago 2 okusasula obukadde asatumumunaana n’ekitundu eri abafumbo olwobulagajavu nebabasubya essanyu ly’okuzaala ku mwana.

Omulamuzi Elizabeth Musoke akakasizza nti omukyala  Kate Namakula okuyulika nabaana n’azaala omwana omufu kyava ku bulagajavu bwa   Dr. Nsubuga ne  Dr. Mbulangira Peace Mary.

Kanyamugule Siras ne mukyalawe  Namakula  abokukyalo  Lugeye mu tawuni kanso ye Kakiri bagamba nti nga  10<sup>th</sup>/Feb/2011 bagenda okukebera embeera y’omwana waabwe era olwava mu scana nebabategeeza nga omana bweyali omulamu wabula nga amazzi mu nabaana gaali gakendedde kale nga alina okulongosebwa amangu ddala azaale  omwana kubanga olubuto lwali lukulu.

&nbsp;

[caption id="attachment_19077" align="alignleft" width="276"]<a href="http://dembefm.ug/wp-content/uploads/mulago-hospital-2.jpg"><img class="size-full wp-image-19077" src="http://dembefm.ug/wp-content/uploads/mulago-hospital-2.jpg" alt="File photo: Edwaliro lye Mulago " width="276" height="183" /></a> File photo: Edwaliro lye Mulago[/caption]

Namakula y’ategeeza nti olwatuuka mu kasenge gyebazalira n’atandika okulumwa enyo mu lubuto n’atukirira Dr Nsubuga n’amusaba amunyonyole lwaki abakyala abajja bebakolwako ye nga atudde awatali amufaako sso nga abaklebwako yali abasoose, omusawo n’amulagira ayongere okulindako.

&nbsp;

Wabula oluvanyuma lw’essaawa 3 , omusawo ono Nsubuga ate yakamutema nga ye obudde bwe obwokukola bwebwali buweddeko kale nga alina kulinda musawo mulala okumukolako olunaku oluddako nga 11 Feb 2011.

&nbsp;

Omusawo omulala avunanaibwa Dr. Mbulangina Peace Mary naye yamukeberako emirundu 2 ku ssaawa 4 ez’okumakya nekussaawa 1 eyakawungezi wabula naye natamutwala kulongosebwa.

&nbsp;

Mukazi wattu zaali ziwera ssaawa 4 ez’ekiro awatali ayamba n’azala omwana nga mufu.

&nbsp;

Wano omulamuzi w’asinzidde n’ategeeza nti bano baalagajalira okulongoosa omukyala ono ekyamuvirako okufa kale nga balina okumuliyirira.