<a href="http://dembefm.ug/wp-content/uploads/jennifer-musisi.jpg"><img class="alignnone size-medium wp-image-10169" alt="jennifer musisi" src="http://dembefm.ug/wp-content/uploads/jennifer-musisi-300x200.jpg" width="300" height="200" /></a>

Kampuni y’ebyamawulire gaggadde eya Monitor Publications ekubye mu mbuga z’amateeka ekitongole kya  Kampala capital city authority lwabutasasula nsimbi zabirango byekyayisa mu lupapula lwa Daily Monitor.

Monitor eyagala obukadde  660 lwabirango ebyaali eby’empapula 120 ebyayisibwa mu lupapula luno nga 22 March 2013.

Nga bayita mu bannamateeka baabwe aba  Nangwala and Ruzida company advocates, ab’olupapula luno bagamba nti bafuna ebiragiro okuva eri akulira eby’ekikugu mu KCCA  Jonathan Kyeyune okufulumya omusolo gw;amayumba ogubanjibwa abantu abenjawulo mu division ye Rubaga n’amasekati ga Kampala.

Wabula oluvanyuma lw’okubanja ezaabwe, aba KCCA bategeeza nga Monitor bweyalina okugoberera amateeka ag’okugula n’okutunda ebintu mu KCCA Monitor kyegamba nti ebyo tebijikwatako eyagala ssente zaayo.

KCCA eweereddwa ennaku  10 okwewozaako maaso g’omulamuzi wa kkooti y’ebyobusuubuzi  Billy Kainamura.