<a href="http://dembefm.ug/wp-content/uploads/NRM-CEC-agrees3.jpg"><img class="alignnone size-full wp-image-17340" src="http://dembefm.ug/wp-content/uploads/NRM-CEC-agrees3.jpg" alt="NRM CEC agrees" width="996" height="744" /></a>

Ab’ekibiina kya NRM baagala ababaka ba palamenti abatalina bibiina bawerebwe.

Ekiteeso kino bakiwaddeyo eri akakiiko ka palamenti akakola ku bbago ly’etteeka mu nonngosereza za ssemateeka w’eggwanga.

&nbsp;

Nga bakulembeddwamu amyuka ssabawandiisi w’ekibiina kino Richard Todwong, bategezezza nga abatalina bibiina bwebanafuya enkola y’ebyobufuzi ey’ebibiina ebingi.

&nbsp;

Bano era baagala Kati buli asala okuva mu kibiina ekimu okudda mu kirala nabo bafiirwe ebifo byabwe okugyako omukulembeze w’eggwanga.

&nbsp;

Mu birala era baagala ssemateeka akyusibwe abakozi ba gavumenti nabo beetabe mu by’obufuzi kubanga kati eddembe lyabwe eryokukulembera lituuliddwako.

&nbsp;

Wabula ekiteeso kyabwe kivulugiddwa ababaka abatalina bibiina nga bakulembeddwamu omubaka Gerald Karuhanga bw’ategezezza nga ssemateeka bw’abawa obuyinza okwesimbawo nga tebali mu kibiina kyonna.