<em><strong>Bya Ruth Anderah</strong></em>

Muzzukulu wa Ssekabaka <strong>Sir Daudi Chwa</strong> atutte Ssabasajja Kabaka wa Buganda <strong>Ronald Muwenda Mutebi II</strong> mu kooti, ngamulumiriza okutwala ettaka lyabwe, ngagamba nti kitundu ku ttaka lya mailo ya Buganda.

Kabaka bamuwawabidde nekitongole kya KCCA, kamisona avunayizbwa ku kuwandiisa ebyapa <strong>Joseph Ssempebwa</strong>, omulangira <strong>Kassim Kakungulu Nakibinge, Ferikitansi Keziya Nabisenke</strong> n’omulangira <strong>Namukabya Nfamba</strong>.

Omubejja Edith Mpologoma agamba nti ettaka eryogerwako liweza squaremile 18, nga lisangibwa Munyonyo eranga lyali lya Ssekabaka Sir Daudi Chwa, nga lilye ngomuntu.

Ono agamba nti muwala womulangira <strong>George William Mawanda Chwa</strong>, eyali mutabani wa Ssekabaka Chwa.

Omumbejja Mologoma yayise mu banamateeka be aba <strong>Guma &amp; Co. Advocates</strong>, ng'ayagala kooti ekirangire nti ettaka eryo balitwala mu bukyamu.