<em><strong>Bya Damalie Mukhaye</strong></em>

Bannakyewa abatakabanira okulwanyisa ekirwadde kya mukenenya mu gwanga mu mukago gwa <strong>One Dollar Initiative</strong>, beeralikirivu olw’obuyambi i okuva mu mawanga ga Bulaaya obweyongera okusalika.

Bino webijidde nga Uganda esigazza abavujjirizi 5 bokka, abateeka ssente mu kulwanyisa ssiriimu.

Bannakyewa bano bagamba nti kekaseera Uganda ezikuke, obulwadde bwandiddamu okutirimbula abantu.

Ebibalo biraga nti Uganda erimu abantu akakadde 1 nemitwalo 30, abawangaala ne mukenenya nga ku bano emitwalo 10 tebali ku ddagala.

Kati <strong>Prof Venard Nantulya</strong> eyaliko ssenkulu wa Uganda Aids Commission ne Global Fund mu Uganda, akulia <strong>One Dollar Initiative</strong>, agambye nti gavumenti erina okuvaayo nensawo ey'enjawulo okutambuza enekolera ku balwadde baayo.