<a href="http://dembefm.ug/wp-content/uploads/sukaali.jpg"><img class="alignnone size-full wp-image-27254" src="http://dembefm.ug/wp-content/uploads/sukaali.jpg" alt="" width="317" height="159" /></a>

Bya Moses Kyeyune

Gavumenti etegezezza nga bwetalina kyakukolera bbeeyi ya sukaali epaluuse mu bitundu by’eggwanga ebyenjawulo.

Ssabaminsita wa Uganda Dr Ruhakana Rugunda bwati bw’ategezezza  omubaka w’essaza lye  Kitagwenda Agaba Abbas mu kiseera ky’okubuuza ssabaminisita ebibuuzo.

Omubaka Agaba ayagala gavumenti ekome ku basuubuzi ba sukaali okumwongeza baleme kusukka 5000 nga bwekyalagirwa minisita w’eby’obusuubuzi Amelia Kyambadde.

Wabula ssabaminisita  Rugunda  agamba nti ebyenfuna by’eggwanga biddukanyizibwa bwetaavu nabungi bwabintu kale mpaawo kati kyebayinza kukola.