Bya Ruth Andera

Abekibiina kya <strong>FDC</strong> batutte ssabapolice Gen Kale Kaiyihura mu mbuga zamateeka, nga bamulumiriza okulagiranga police netataganya okulonda kwobwa president bwekibiina, nga bwekirabiddwako mu nkungaana ezenjawulo.

Bano bayise mu mubaka we Buhweju <strong>Francis Mwijukye</strong>, nga baagala kooti egaane ssabapolice obutadamu kugotaanya kakuyege wabwe akyagenda mu maaso kubanga FDC kibiina ekiriwo mu mateeka, okuvuganya gavumenti.

Mwijukye agamba nti kino akikoze ngakulira kakuyege womu ku bavuganya <strong>Patrick Amuriat</strong>, nga akimanyi nti ekibiina kyategeeza police ku nkungan zaabwe, kalenga kibaluma okulaba nga poliisi ebeefulira okutabangula enkungaana.

Yyo kooti tenasalawo lunaku kwegenda kutandika kuwulirirako musango guno.