<em><strong>Bya Ruth Anderah</strong></em>

Kooti yamagye nate egobye okusaba kwomuyima wa Boda-Boda 2010 Abdullah Kitatta, okwokweyimirirwa.

Kooti etulako ngekubirizibwa <strong>Lt. Gen Andrew Gutti</strong> abalamuzi 7 awatali kwesalamu balamudde nti bwebanamuyimbula yanditataganya okunonyereza.

Omulamuzi Guti agambye nti era teyalaze bukakafu nti mu nkambi yamagye e Makindye tafunirayo bujanjabi, nga bwalajana nti ali ku mugo gwa ntaana kuba mulwadde, waddenga abadde aleese abamweyimirira abalina ebisanyizo.

<strong>Lt. Gen Andrew Gutti </strong>agambye ntti omusango gwe munene, gwebatayinza gamala gamuyimbula.

Kitatta yakwatibwa nga January 20<sup>th</sup> 2018 ngavunanibwa kusangibwa na byakulwanyisa mu bumenyi bwamateeka.

Kati aziddwayo ku alimanda e Makindye okutukira ddala nga 13<sup>th</sup> November omusango gwe lwegunatandika okuwulirwa.

Wabula aba family ya Kitatta bavuddewo nga banyiivu ebitagambika, era nebawera obutaddamu kulinnya kigere ku kooti.