Kkooti enkulu wano mu kampala olwaleero esuubirwa okutandika okuwulira omusango poliisi mwesabibwa okuleeta akulira abakuumi b’eyesimbyewo ku bwa pulezidenti Amama Mbabazi.

Omusango guno gwakuwulirwa omulamuzi Lydia Mugambe.
Ab’oluganda lwa Aine baagala poliisi ereete Aine amaze wiiki eziwerako nga talabikako nga n’abamau balowooza nti yatibwa.

Eyawaaba Ezra Kabugo agamba yakoma okuwuliza Aine nga 14th/ Dec/2015 bweyamukubira essimu n’amutegeeza nti poliisi yali ezinzeko amaka ge wali e Kyanja.

Ab’oluganda bagamba poliisi yebuzabuza yerina Aine mu kifo ekyekusifu kale nga baagala aleetebwe bwekuba kuvunanibwa avunanibwe.

Wabula poliisi bino byonna ebyegaana nga yamuteekako dda n’omusingo gwa bukadde 20 eri yenna alina amawulire agamukwatako gyali