<strong><em>Bya Ritah Kemigisa</em></strong>

<a href="http://www.dembefm.ug/wp-content/uploads/arested-1.jpg"><img class="alignnone size-medium wp-image-32348" src="http://www.dembefm.ug/wp-content/uploads/arested-1-300x200.jpg" alt="" width="300" height="200" /></a>

Poliisi eriko omukazi Dorothy Athieno gwenunudde okuva mu buwambe, nga kigambibwa nti ababdde bamuwambye bakozesezza omukisa okuba nti talina mulimu nebamulimbalimba nga bwebabadde bagenda okumuwa omulimu.

Ono owemyaka 19 okuva mu bitundu bye Kakiri e Jinja poliisi egamba nti yagoberedde ssimu okuva ku Mayanja Muhamad eyamukubidde ngamusibizza omulimu.

Ono kigambibwa nti yamusubizza omulimu ogwokutunda mu dduuka nomusaala omusava nga yamuwerezza nensimbi omulwalo 1 nekitundu ezentambula.

Wabula bweyatuuse e Nakifuma wali e Mukono gyebamulagidde okugenda, waliwo abalanzi babiri abamukimye nebamutwala ewomusajja eyabadde awambye.

Oluvanyuma bamuwambye nebamusiba amagulu nemikono nebatandika nokulabula nga bwebagenda okumutta.

Kigambibwa nti omusajja yamusobezaako nasaba ne namba ye ssimu eyabolganda nasaba omusingo gwa bukadde 10.

Omuwala ono oluvanyuma yesumuludde nakuba enduulu, ekyawalirizza balirwana okuyita poliisi.

Kati okusinziira ku mumyuka womwogezi wa poliisi mu gwanga Patrick Onyango omukwate kati agaliddwa ku poliisi ye Nagalama.