Bya Magembe Sabiiti

Omuntu atomeddwa mmotoka nafirawo ku luguudo oluva e Mubende okuda e Fort-portal.

Akabenje kano kagudde ku kyalo Kibalinga mmotoka ekika kya Toyota-Hiace namba UBC-761/C ebadde ewenyuka obuwewo bwetomedde omusajja abadde atambulira ku mabbali ge kkubo nafirawo.

Poliisi ejjeewo omulambo negutwalibwa mu gwanika lye ddwaliro ekkulu e Mubende okwekebejebwa, nga mmotoka ekoze akabenje ekumirwa ku police.

Omwogezi wa poliisi mu bitundu bya Wamala <strong>Nobert Ochom</strong> ategezezza nga police bwetandise omuyiggo ku dereva wa mmotoka, eyadduse.