<a href="http://dembefm.ug/wp-content/uploads/Lokodo2.jpg"><img class="alignnone size-full wp-image-16862" alt="Lokodo" src="http://dembefm.ug/wp-content/uploads/Lokodo2.jpg" width="600" height="450" /></a>

Gavumenti enenyezza ebibiina ebirwanirira eddembe ly’obuntu olwokulemererwa okulwanyisa obuseegu mu ggwanga.

&nbsp;

Minisita omubeezi ow’empisa n’obuntumulamu  Rev. Father Simon Lokodo agamba ebibiina bino biremesezza gavumenti okulwanyisa  abalenga akaboozi abamu ku basaasanya obuseegu.

&nbsp;

Bino Lokodo abyogedde asisinkanyemu ababaka ba palamenti y’eggwanga lya Tanzania abatuula ku kakiiko akakola ku nsonga za siriimu wali ku kitebe ky’akakiiko akalwanyisa siriimu wano mu ggwanga.

&nbsp;

Father Lokodo agamba siriimu okwongera okusaasana okutuuka ne ku bantu 7 ku buli kikumi okukwatibwa siriimu kivudde ku bantu bano nga bamalaaya okwetaba mu bikolwa eby’obukaba ebisaasanya siriimu.

&nbsp;

Agamba bannayuganda abasoba mu kakadde akalamba bawangaala ne siriimu nga ku bano kuliko abaana emitwalo 17 wakati w’emyaka 10-17.

&nbsp;

Wano w’asabidde bannayuganda n’ebibiina byobwabakyewa okuyamba ku gavumenti mu kulwanyisa ensonga z’obuseegu zino.