Bya Sadat Mbogo

Poliisi mu district y'e Mpigi eriko abantu abalala 5 beekutte wakati mu kunonyereza kwebaliko ku kisaddaaka abaana 2 ekyalai ku kyalo Kalagala-Gayaza mu ggombolola y'e Nkozi, wiiki ewedde.

Akulira okunonyereza ku buzzi bw'emisango mu district y'e Mpigi <strong>Andrew Ainembabazi</strong> agambye abakwate kuliko ne nanyini kibira ebiwuduwudu byabaana bano mwebyasangibwa.

Bano kati beegasse ku banatu abalala 6 abasooka okukwatibwa okwali n'omusawo ow'ekinnansi, nga bonna bakuumibwa mu ku poliisi e Mpigi.

Ebisigalira bya Peace Nalweyiso owemyaka 12 eyali asoma P5 ne Nicholus Muyingo owemyaka 10 eyali asoma P3 ku ssomero lya St. Bernadette Nkozi Demonstration P/S byasangibwa mu kibira Namagongolo, nga poliisi egamba nti okunonyereza kugenda mu maaso.