<a href="http://dembefm.ug/wp-content/uploads/Sparkles.jpg"><img class="alignnone size-medium wp-image-9729" alt="Sparkles" src="http://dembefm.ug/wp-content/uploads/Sparkles-300x242.jpg" width="300" height="242" /></a>

Poliisi egamba nti abantu ababiri abakwatiddwa okuva ku Forest Mall tebaabadde batujju.

Kigambibwa nti abakwatiddwa abadde mukyala ne mutabani we nga bagenze kukolebwaako.

Meheleti  Beheran  65 ne mutabani we poliisi egamba nti nzaalwa ze Eritrea.

Omwogezi wa poliisi Fred Enanga atugambye nti nga bamaze okwekeneenya ababiri bano bakizudde nti tebalina bulabe bwonna bwebabadde bateekateeka kukola ku Uganda.

Enanga agamba nti wabula bano basabiddwa okuddayo ku poliisi okuyambako mu kunonyereza.

Bino bizze nga gavumenti ya America yakalabula Uganda nti yakulumbibwa

Bbo ab’ekisaawe ky’enyonyi ekya Civil aviation authority bakakasizz abantu nti eby’okwerinda kasiggu era nga bayongedde ku basirikale okulaba nti byonna bitambula bulungi.