[caption id="attachment_17273" align="alignleft" width="192"]<a href="http://dembefm.ug/wp-content/uploads/kasiwukira-widow2.jpg"><img class="size-medium wp-image-17273" src="http://dembefm.ug/wp-content/uploads/kasiwukira-widow2-192x300.jpg" alt="File Photo: Namwandu wa Kasiwukira nga retebwa ku kooti" width="192" height="300" /></a> File Photo: Namwandu wa Kasiwukira nga retebwa ku kooti[/caption]

Namwandu w’eyali omugagga mu kibuga Eria Ssebunya Kasiwukira azzeemu okusaba nti yeeyimirirwe.

Ono ategeezezza nti obulamu bwe buzze bunafuwa nga takyasobola mbeera ya kkomera

Sarah Nabikolo Ssebunya  okuva mu 2014 ng’ali ku alimanda e Luzira avunaanibwa kutta bba Eria Sebunnya

Ku biwandiiko by’atadde mu kkooti ng’asaba yeeyimirirwe, omukyala ono ataddeko alipoota y’omusawo we Edward Ddumba  amaze ebbanga lya myaka 10 ng’amujjanjaba obulwadde bwa puleesa, sukaali ne siriimu.

Dr. Dumba yawa Nabikola amagezi okulya mu ngeri ey’enjawulo ky’atasobola kutuukiriza ng’ali mu kkomera

Nabikolo era ataddeko n’ebbaluwa y’omusawo we Luzira akakasa nti Nabikolo azze agweereera yadde ng’ali ku ddagala eriweweeza ku mukenenya

Omusawo we Luzira agambye nti Nabikola bamukebera nga n’ensigo ze kkko n’ekibumba bizze binafuwa

Kati kkooti eragidde abe Luzira okuzza Nabikolo mu kkooti nga 8 omwezi ogujja ensonga ze zitunulweemu.