MULAGO

Bya Shahim Nateebwa

<a href="http://dembefm.ug/wp-content/uploads/11-43.jpg"><img class="alignnone size-medium wp-image-28299" src="http://dembefm.ug/wp-content/uploads/11-43-300x202.jpg" alt="" width="300" height="202" /></a>

Ekyuma ekijanjaba kokolo kisubirwa okutuuka ku mwalo e Mombasa sabiiti ejja ngennaku zomwezi 28<sup>th</sup> omwezi guno.

Kino kyadirira ekyuma Uganda kyokka kyeyalina okufa, ekyogezza abantu ebigambo nabalwadde ba kokolo okubutabutana okumala ebbanga.

Okusinziira ku akulira eddwaliro lya Uganda Cancer Institute e Mulago, Doctor Jackson Orem, ekyuma kino kyakujja mu bitundutundu.

Ekitundu ekimu kigenda kutekebwa ku nonyi nga 26<sup>th</sup> omwezi guno kituuke e Mombasa nga 28, omwezi gwegumu.

Orem ategezezza nti batandise okutekawo obukuumi ku kayumba akazimbiddwa wekinatuula.

Ekyuma kino kyawemense akawumbi ka Uganda 1 nobukadde 800/-

Ekyuma kino ekikalirira ekirwade kya kokolo kyaguliddwa gavumenti ya Uganda okuva mu kitongole kya international atomic Energy Agency.

Embeera yayononeka mu Uganda mu balwadde ba kokolo e Mulago, ekyuma ekyali kiwanagadde nekiyitanako bwekyafa mu mwezi gwokusattu omwaka oguwedde abalwadde 2000 nebasigala nga bemagazza, gebakaaba gebakomba.

Kati eddwaliro lya <strong>Agha Khan University</strong> lyaddkirira bweryatwalako abalwadde 400 mu kibuga Nairobi okujanjabibwa.