<em><strong>By Samuel Ssebuliba.</strong></em>

Banna Forum for Democratic Change basabye gavumenti okukozesa ensawo y’ebye ttaka <strong>Uganda land fund </strong>okuduukirira  abantu bonna abazze bagobananyizibwa ku ttaka.

Bino webigidde ng'abantu abawerako bazze bagobaganyzibwa okuva ku ttaka , gamba nga wali e Lusanja mu district ye Wakiso, mu Kirangira e Mukono, e Mubende n'ewalala.

Bwabadde ayogera ne banamawulire ku kitebbe ky’ekibiina e Najjanankumbi, omwogezi wa FDC <strong>Ibrahim Ssemujju Nganda</strong> agambye nti gavumenti esaana etandike okuwola abantu ku nsimbi zino, basobole okwedabulula bafune awokubeera.

Wabula bweyali alabiseeko mu kakiiko akanonyereza ku byetaka, minister w'ebye taka <strong>Betty Amongi</strong> yategeeza nti ensawo eno nkalu.