<em><strong>Bya Ruth Anderah</strong></em>

Kooti erwanyisa obulyake ejjeewo emisango gyonna egy’obulyake egibadde givunanibwa minister w’ebyenguudo <strong>Abraham Byandala</strong>, ngono abadde avunanibwa okufiriza egwanga ensimbi obuwumbi 24 mu contract yokuzimba oluguudo lwa Mukono-Katosi.

Bwabadde asala omusango guno, omulamuzi <strong>Lawrence Gidudu </strong>agambye nti tewali bujulizi bwonna obuyunga Byandaala ku musango guno, ngera teyamanya na byansasula ya nsimbi zino.

Ono agambye nti ye nga minister eyali owenguudo mukadde ako yali alina kuwabula UNRA, ngemisango gino era gimuli wala.

Wabula omulamuzi Gidudu ekizudde nga  omu kuba- director ba  UNRA Joe semugooma bweyakozesa obubi office  nadalla bweyakiriza okusasula obuwumbi 24 nobukadde 700 eri company ya <strong>EUTAUW </strong>eyali ejudde abafere.

Mungeri yemu kooti ekitegedeko nti omusubuzi Apollo Senkeeto naye alina omusango kubanga yabba ensimbi obuwumbi 24.7 nga yefuula kyatali.

Omusango guno gubadde gutambulira ku bigambibwa nti Eng Byandala,  ngakyali minister webyenguudo mu November 14, 2013  yalagira UNRA okuteeka omukono ku ndagaano ne company ya  Eutaw, okukola olugudo lwe Katosi nga tebalina busbozi kkukola mulimo ogwo.

Kati mungeri yeemu omulamuzi ajje emisango ku <strong>Marvin Baryaruha</strong> omuwabuzi wa UNRA mu byamateeka, nga naye abadde avunanibwa mu mivuyo gino.