Abantu basatu beebattiddwa abagambibwa okuba abazigu abawandagazza amasasi mu bantu.

Bino bibadde ku kyaalo Kirimamutungo mu gombolola ye Kamira mu disitulikiti ye Luweero.

Aduumira poliisi mu bitundu bino, Idd Kigenyi agambye nti amasasi bagakubye mu bantu ababadde mu bbaala y’omukyala Florence Nakaweesa.

Abazigu bano kigambibwa okuba nga bazinzeeko bbaala ku ssaawa nga ttano n’ekitundu olwo nebalagira buli Muntu aweeyo ssente zeyabadde alina.

Abagenzi bategerekese nga Tadeo Baale ow’emyaka 40, Paul Ekiring ne  Stephen Iwokit.

Bano beyongeddeyo nebanyagulula edduka kya mobayilo mane era nebaddukira ku piki eyabadde esimbiddwa ebweru