<a href="http://dembefm.ug/wp-content/uploads/Raila-Odinga.jpg"><img class="alignnone size-medium wp-image-9787" alt="Raila Odinga" src="http://dembefm.ug/wp-content/uploads/Raila-Odinga-300x159.jpg" width="300" height="159" /></a>

Ab’oludda oluvuganya gavumenti mu ggwanga lya Kenya bateekateeka kukuba lukungaana gaggade okulaga obutali bumativu ku by'okwerinda ebifuuse yegeyege ng'abantu ab'enjawulo bazze battibwa abamukwata mundu.

Nga bakulembeddwaamu akulira ekibiina kya  CORD nga era yesimbawo ku bukulembeze bw’eggwanga  Raila Odinga, bagamba nti mu mwezi gumu gwokka abantu abasoba mu60 bebakatibwa abantu bano abatanategerekeka.

Obunkenke mu ggwanga lino bwamanyi oluvanyuma lwabatujju aba Al Shabab okwongera okulumba eggwanga lino nga bagamba nti ate kikyali kituuza.

Bano era balumiriza ghavumenti ya Jubilee ekulemberwa pulezidenti  Uhuru Kenyataokulya enguzi n’okudibaga eggwanga

Ebikumi n’ebikumi byabawagizi ba  CORD wowulirira bino nga batuuse dda ku kibangirizi kya t Uhuru Park ewagenda okubera olukungaana luno olutumiddwa sabasaba.