Banakibiina kya NRM mu district ya Kampala ne Wakiso bekozeemu omuli okwaniriza omukulembeze w’eggwanga olunaku lw’enkya ku kisaawe Entebbe,ngakabonero akokumwebaza okulonda Dr. Ruhakana Rugunda ku bwa Ssabaminister.

Bano nga bakulembeddwamu minister akola kuno naguli Richard Twodong era bategezeza ng’omukulembeze w’eggwanga bweyaweseza eggwanga ekitibwa mu lukungaana lw’ensi yona kubutonde bw’ensi olwabadde mu ggwanga lya America.

Ssentebe w’egombolola ye Nsangi era ngayakulembeddemu entekateka eno Hajji Abdul Kiyimba agambye nti basubira abantu okuli abagoba ba Boda boda, aba Taxi wamu n’abantu sekinoomu okwaniriza president Museveni okuva ku kisaawe Entebbe okutuuka mu kibuga Kampala.

Ye aduumira ebikwekweto bya poliisi mu ggwanga Andrew Felix Kaweesi agambye nti poliisi yategezedwa mu budde okuwa abantu bano obukuumi.

Bino bijidde mu kiseera nga pulezidenti kyajje agobe Amama Mbabazi ku bwa sasabaminisita n’amusikiza  Dr. Ruhakana Rugunda eyali minister w’ebyobulamu.