[caption id="attachment_20995" align="alignleft" width="300"]<a href="http://dembefm.ug/wp-content/uploads/Nrm-Voting-Regestor.jpg"><img class="size-medium wp-image-20995" src="http://dembefm.ug/wp-content/uploads/Nrm-Voting-Regestor-300x168.jpg" alt="File Photo: Owa Nrm ngalaga enkalala zekibiina" width="300" height="168" /></a> File Photo: Owa Nrm ngalaga enkalala zekibiina[/caption]

Kyaddaaki poliisi ye Kalungu ezudde enkalala z’ekibiina kya NRM ezigambibwa okuba nti zabibwa kuva mu ofiisi ya NRM.

Enkalala zino 3 zisangiddwa mu maka ga Daniel Sejjoba’ ku kyalo  Kiwesa mu disitulikiti ye Kalungu.

Enkalala ezizuliddwa zibadde za kyalo kye Kansamba, Muwomya ne Kasenyi.Ku mande poliisi yakutte  Kristopher Mulindwa nga ono muwandiisi wa kibiina ssaako  Daniel Sejjoba kansala w’ekituindu.

Ababiri bano bavunanibwa kubba nkalala zino n’ekigendererwa eky’okuziwa eyali ssabaminisita w’eggwanga Amama Mbabazi

Okunonyereza okwasoose kwalaze nga Mulindwa ne Ssejoba bwebekobaana nebayingira ofiisi z’ekibiina ku gombolola nebabbamu enkalala zino.

Aduumira poliisi ye Kalungu Abudulatif Zzake agamba oluvanyuma lw’okumala ennaku mu kaduukulu  Ssejoba y’akkirizza okubba enkalala zino n’azikweka mu makage.