<p><a href="http://dembefm.ug/wp-content/uploads/Kabaka-atudde-Ntende1.jpg"><img class="alignnone size-medium wp-image-5084" alt="Kabaka atudde Ntende" src="http://dembefm.ug/wp-content/uploads/Kabaka-atudde-Ntende1-277x300.jpg" width="277" height="300" /></a></p>
<p>Obwakabaka bwa Buganda bufulumizza enteekateeka z’okukyala kwa Ssabasajja Kabaka wa Buganda Ronald Muwenda Mutebi ow’okubiri ez'okukyala mu ssaza lye erye Bugerere.</p>
<p>Omwogezi wa Buganda owek. Denis Walusimbi agambye nti buli kimu kiwedde ng'omutanda agenda kubeera mutaka e Kayunga nga 27 ng'eno egenda kusisinkana abakulembeze abatali bamu, aggulewo omwoleso kkoo n'okutema evuniike ly'okuzimba kkanisa ya ba sevenisi day</p>
<p>Ono agambye bannabugerere bonna okwaniriza omutanda mu kitiibwa kyokka n'abasaba okukolagana n'ab'obuyinza okulaba nti tewabaawo kavuyo konna</p>
<p>Yyo poliisi ekakasizza nti ebyokwerinda bya Kabaka byakuba gguluggulu ng'abali mu yunifoomu ne leeya bakuyiibwa okulaba nti tewaba buzibu bwonna.</p>
<p>KAulira ebikwekweto mu ggwanga, Grace Turyagumanawe naye asabye abantu okukolagana nabo okulaba nti buli kimu kiba mulaala</p>
<p>Okuddako e Kayunga,ssentebe eng Steven Dagada asabye abazimba ebiyitirirwa nga balinda ssabasajja okukwatagana obulungi n'abagoba b’ebidduka entambula ereme kusanyalala .</p>
<p>Kino kiddiridde abamu ku bazimba ebiyitirirwa bino okugaana aba taxi n’abagoba b’ebidduka ebirala okugaana abamu ku bavuzi b’ebidduka bino okubiyitamu nti ssabasajja yekka yalina okubiyitamu.</p>
