<em><strong>Bya Ruth Anderah</strong></em>

Omusango gwa <strong>Abubaker Kalungi</strong> avunanibwa okutemula eyali omuddumizi wa polisi mu district ye Buyende <strong>Muhammad Kirumira</strong> nomukyala <strong>Resty Nalinya Mbabazi</strong> gwongezeddwayo mu mwezi ogujja.

Omulamuzi wa kooti ento e Wakiso <strong>Esther Nakadama</strong> yayongezaayo omusango guno, oluvanyuma lwomuwaabi wa gavumenti <strong>Amelia Kamusha</strong> okutegeeza nti okunonyereza kukyagenda mu maaso.

Omulamuzi omusango agowngeddyo okutukira ddala nga November 14<sup>th</sup>  omwaka guno, poliisi emalirize okunonyererza kwayo.

Abubaker Kalungi owemyaka 47 nga mubazzi era omutuuze mu Mulimira zone e Kibutika Ndejje-Makindye Sabagabo oludda oluwaabi lugamba nti nga September 8<sup>th</sup> 2018 ku ssaawa nga 2 akakwungeezi e <strong>Bulenga</strong> yatemula Kirumira ne Nalinya bweyabakuba amasasi mu mmotoka kika kya Saloon mwebaali.