<em><strong>Bya Ruth Anderah</strong></em>

Bannamawulire 2 baddukidde mu kooti enkulu, nebawawabira akolanga omuwandiisi wa kooti, avunanyizibwa ku byokutekateeka Fred Waninda, olwokubakuba nokubatyoboola.

Hannington Kisakye ne Eric Yiga bayise mu kibiina ekitaba bannawulire mu gwanga ekya Journalists Association, nga bagala kooti ekirangirire nti ebikolwa bya Waninda, okukuba nebigambo bye nti bikyamu, natuuka nokwonoona camera yaabwe.

Mu mpaaba yaabwe bagala kooti emukake okubaliyirire obukadde 150.

Omusango bagamba nti yaguzza nga April 24<sup>th</sup> 2019 ku kooti yebyobusubuzi, wano mu Kampala.