Ivan Ssenabulya

Gwebateberezza okubba boda boda, ebbiina lyabatuuze limukakananyeko nebamukuba nebamutta, mu district ye Kasanda.

Mulega Muzamiru owemyaka 35 nga mugoba wa boda boda era omutuuze ku kyalo Butwaala mu gombolola ye Nalutuntu, baamukubye emiggo egimusse bwebamusanze ne pikpiki enzibe, nga kigambibwa nti abadde ajikwese mu kabira.

Omwogezi wa poliisi mu bitundu bya Wamala Nobert Ochom akaksizza bino, wabula agambye nti pikipiki eyogerwako ate tebajisanze mu kifo awabadde obutemu buno.

Poliisi egamba nti okunonyereza kugenda mu maaso.