<em><strong>Bya Ruth Anderah</strong></em>

Owa boda boda agambibwa okwefuliira omusabazeewe munansi  wa Bungereza namusobyako  aleteddwa mu kkooti n’asomebwa omusango.

<strong>Kasadha Falid</strong> yaasimbiddwa mu maaso g’omulamuzi Jane Frances Abodo mu kkooti enkulu mu Kampala nasomera omusango wabula nagwegaana.

Kigambibwa omukyala ono omuzungu, Kasadha yamusobyako nga May 18<sup>th</sup> 2018 e Kawanda Nakyesanja zone mu district ye Wakiso.

Oludda oluwaabi lugamba nti omukyala ono yapangisiza owa boda okumuzaayo mu maakage e Bunga ng’ava ku kabaga kamazalibwa ga mukwano gwe , naye byamusobera ng’amuvuga amutwaala walala, okukakana nga amusobezaako.

Kati omulamuzi ataddewo olunaku lwa December 3<sup>rd</sup> atandike okuwerenemba n’omusango.